Counter-Strike

Counter-Strike (skratka CS) je 3D počítačová hra. Jeod spoločnosti Valve Software a Sierra Studios. Prvotne to bol mód na hru Half-Life až kým nezostala v podobe ako ju poznáme dnes. Táto hra sa môže smelo radiť ku tzv. kultovým hrám. Nielen preto, že vznikla už v roku 1999 (a engine o rok skôr), no najmä preto, lebo komunita tejto hry patrí medzi najväčšie aj v dnešnej dobe a je konkurenciou pre grafické trháky ako Battlefield a Call of Duty.

Counter-Strike mal v rokoch svojho vydania veľmi pokročilý systém bojových stretov. Každá zbraň sa chová inak, má iný spätný ráz, kadenciu, dĺžku nabíjania a podobne. Vďaka tomuto systému si hra získala extrémnu obľúbenosť, pretože na rozdiel od iných hier pre viac hráčov, už nestačilo mať v ruke najsilnejšiu zbraň ale bolo potrebné naučiť sa ju aj správne používať.

S vydaním Counter-Strike:Global Offensive zverejnilo Valve štatistiky podľa ktorých sa predalo viac ako 25 miliónov kópií hry Counter-Strike. Táto štatistika ale nezapočítava nelegálne verzie tejto hry.Eddie Makuch (12 August 2011). "Counter-Strike: Global Offensive firing up early 2012", GameSpot. CBS Interactive Inc.

Dnes je dostupná v niekoľkých verziách: 
 postavené na staršom engine hry Half-Life (HL1)
 CS Beta 1
CS Beta 2
CS Beta 3
CS Beta 4
CS Beta 5
CS Beta 6
CS Beta 7
CS 1.0
CS 1.1
CS 1.2
CS 1.3
CS 1.4
CS 1.5
 CS 1.6
 CS: Condition Zero (CS:CZ)
 postavené na novšom engine hry Half-Life 2 (HL2)
 CS: Source (CS:S)
 postavené na „obale“ z HL2 a „jadre“ z HL1
 CS: Promod (Neoficiálna modifikácia)
 CS: Global Offensive (CS:GO)
 CS: 2 Toto máme teraz

Komunita hráčov Counter-Strike sa delí najprv podľa verzie hry (Counter-Strike 1.6 alebo Counter-Strike: Source), potom sa delí na hráčov, ktorí vlastnia originálnu verziu hry (tzv. Steam hráči – výraz vznikol preto, lebo najväčším distribútorom originálnej hry je práve program Steam), na užívateľov, ktorí používajú neoficiálnu verziu (tzv. non-steam) a hráčov, ktorí vlastnia originálnu verziu hry na CD (tzv. WON hráči)

 Verzie Counter-Striku  
Stabilné verzie a ich dátumy vydania:
Verzia 1.0 – 1. november 2000
Verzia 1.1 – 13. marec 2001
Verzia 1.3 – 12. september 2001
Verzia 1.4 – 24. apríl 2002
Verzia 1.5 – 12. jún 2002
Verzia 1.6 – 15. september 2003
Condition Zero – 20. marec 2004
Source – 1. november 2004
Global Offensive – 21. august 2012
Counter-Strike 2 – 27. september 2023

 Hra 

Základný princíp je jednoduchý, hráči sa rozdelia do dvoch tímov: Counter-Terrorist (protiteroristické jednotky – SEAL Team Six, SAS, GSG 9, GIGN) a Terrorist (teroristi). V každom z tímov sú na výber štyri modely postáv, ktoré sa odlišujú len vzhľadom. Vzhľad je ale veľmi dôležitý, nie je len z dôvodov maskovania ale napríklad novšie modely (ktoré sa objavili po vydaní Counter-Strike: Source) sú na určitých miestach vidieť na rozdiel od starých modelov. Na začiatku kola majú hráči určité množstvo peňazí (v súťažnom hraní $800), za ktoré si môžu kúpiť rôzne zbrane. V tzv. nákupnom menu (Buy menu) sú na výber tieto možnosti:
 Pistols (pištole)
 Shotguns (brokovnice)
 SMG (samopaly)
 Rifles (pušky)
 Machine Guns (guľomety)
 Primary ammo (hlavná munícia)
 Secondary ammo (záložná munícia, náboje do pištole)
 Equipment (vybavenie)
Ďalej je pri nákupe možnosť stačiť kláves F1 (Auto Buy) alebo kláves F2 (Re-Buy Previous - kúpi to isté, čo ste mali minulé kolo)
Po nakúpení zbraní sa tímy postavia proti sebe v určitom časovom limite a v závislosti od mapy sa snažia splniť nejakú úlohu (položenie/deaktivovanie bomby, záchrana rukojemníkov atď.), ktorú ak splnia, tak vyhrajú kolo a získavajú finančné ohodnotenie. Druhý spôsob ukončenia kola je, keď členovia jedného tímu zabijú všetkých ostatných členov toho druhého. Po skončení kola sa celý postup opakuje od začiatku.

 Finančné ohodnotenie 
Counter - Strike má originálny systém finančného ohodnotenia, ktorý motivuje hráča sa viac snažiť v hre, spolupracovať s tímom a eliminovať spoluhráčov alebo botov z opačného tímu.

Finančné ohodnotenie

Záchrana rukojemníka  
$1000 pre záchrancu, $150 pre tím (maximum $4000 a $600)
Zabitie rukojemníka   
 -$1500 pre hráča, ktorý zabil rukojemníka
Označenie rukojemníka 
 $150 pre hráča, $100 pre tím (maximum $600 a $400)
Zabitie súpera        
 $300 pre hráča, ktorý zabil súpera, za zabitie nožom je odmena $1500
Zabitie spoluhráča    
 -$3300 pre hráča, ktorý zabil spoluhráča
Výhra teroristov pomocou bomby  
$2750 pre tím
Policajti zneškodnia bombu 	
$2750 pre tím
Policajti vyhrajú zachránením rukojemníkov 	
$2000 pre tím
Bonus za rukojemníka 	
$250 za rukojemníka pre team (maximum 1000)
Tím prehrá kolo 	
$1400 pre tím a za každé ďalšie prehrané kolo $500 (do maximálnej hodnoty $2900) pre tím

 Mapy/Scenáre 
Na výber je niekoľko typov máp:

Oficiálne
 CS – teroristi držia rukojemníkov a CT ich musia oslobodiť
 DE – teroristi majú za úlohu položiť bombu na určené miesto a zničiť tak cieľ, zatiaľ čo CT sa snažia toto miesto ochrániť, prípadne zneškodniť bombu
 AS – policajti chránia VIP hráča pred zabitím, VIP musí utiecť do tzv. únikovej zóny (escape zone) – v mape as_oilrig je to napr. vrtuľník
ES – teroristi musia utiecť do tzv. únikovej zóny (escape zone) a CT ich musia zastaviť pred únikom
Neoficiálne
 FY (Fight Yard) – cieľom je zlikvidovať všetkých hráčov druhého tímu
 AWP – mapa kde sa hrá len s odstreľovacou puškou "AWP"; väčšinou sú to dlhé mapy s množstvom prekážok ako ochrana pred streľbou
 AIM – mapa na aim (mierenie) kde je cieľom čo najpresnejšie mieriť
 KZ – mapa určená na skákanie na čas, cieľom je dosiahnuť vrchol hory/mapy
 BKZ – skákanie na čas pomocou bunny hopu
 KA – prístupný iba nôž
 HE – prístupný iba granát
 TR – tréningová mapa
 jail – policajti (bachári) strážia teroristov (väzňov) vo väzení
 hns – mapa na zlikvidovanie protivníkov skákaním po rôznych prekážkach čím sa snažia T a CT navzájom chytiť, pričom T majú granáty a CT iba nôž
 deathrun – mapa, na ktorej sa teroristi snažia zlikvidovať policajtov pomocou pascí
 zm – mapa, na ktorej sa snažia ľudia (CT) schovať do úkrytov (kempov) a v nich sa ubrániť nákaze zombie (T)

Najhranejšou mapou v CS je mapa de_dust2, ktorá je zároveň oficiálnou ligovou mapou. Často sa hrávajú aj mapy de_dust, de_inferno, de_aztec, de_train, de_nuke, cs_office a mnoho ďalších.

 Modifikácie a skripty 
Hoci samotný Counter-strike je modifikácia (mód), vznikla okolo nej komunita ľudí, ktorí píšu skripty a tvoria módy. Niektoré modifikácie napríklad pridávajú botov alebo umožňujú serverovým administrátorom flexibilnejšiu a efektívnejšiu kontrolu nad serverom. Veľmi populárne administrátorské skripty sú Metamod, AMX Mod, AMX Mod X. Niektoré módy CS kompletne menia pravidlá hry; medzi najznámejšie patria:
 Gun Game – hráči začínajú so základnou pištoľou a musia zabíjať ostatných pre získanie lepších zbraní. V prípade, že bude hráč zabitý nožom, tak stráca svoju súčasnú zbraň a klesá o jednu úroveň (level) nižšie.
 Zombie – jeden tím pozostáva zo zombie, ktorí musia rozšíriť infekciu zabíjaním členov druhého tímu.
 SuperHero, Warcraft III a Call of Duty – pridávajú do CS skúsenosti (experience systém), ktoré hráč získava za zabíjanie ostatných hráčov. Na každej vyššej úrovni si môže hráč vybrať napríklad nového hrdinu, ktorý má určitú špeciálnu vlastnosť.
 Star wars – hráči dostanú miesto nožov svetelný meč, majú špeciálne vlastnosti podľa vybranej Star wars postavy, získavajú vojenské hodnosti a cieľom hry je získať vlajku súpera.
 Surf – cieľom je presurfovať celú mapu za pomoci šikmých plôch.
 Deathmatch – asi najpopulárnejší z módov; zbrane sa nekupujú, je možné vybrať akúkoľvek. Po zabití sa hráč opäť „narodí“ na náhodnom mieste na mape a hneď pokračuje v hre.
 Paintball – hráči dostanú paintballovú zbraň a snažia sa trafiť súperov. Výhoda je v tom, že guľôčky majú určitú dobu letu, to znamená, že aj po smrti sa môže stať, že guľka ešte trafí súpera
 Hide N Seek – jeden tím má zbraň a hľadá súperov, ktorí majú len nôž a musia sa schovať kým neskončí kolo. Potom sa úlohy vymenia.
 Soccerjam – podstata hry je streliť súperovi gól. Hráč získava skúsenostné body, ktoré využíva na zvýšenie rýchlosti, zlepšenie streľby a pod. Nad oboma bránami je Votrelec, ktorý bráni dorážaniu lopty do brány.
 Deathrun – typ módu, pri ktorom majú hráči zabiť teroristu do skončenia časového limitu kola. Terorista býva náhodne zvolený. Hráči musia prekonávať prekážky, ktoré sú už v mape určené, alebo tie, ktoré im kladie terorista. Terorista kladie prekážky rôznymi tlačidlami

 Cheating 
Counter-strike bol už od svojho vydania terčom pre takzvaných cheaterov (z anglického "cheat" – podvádzať). Cheating je v dnešných dňoch najväčším problémom Counter-Strike komunity. Vďaka tomu, že táto hra bola vydaná už v roku 1999 a engine ešte skôr, mali vývojári cheatov dosť času na preskúmanie tejto hry, a tak im nerobí problém vytváranie cheatov.

Tomuto faktu neprispieva ani to, že v začiatkoch bola ochrana proti cheatom nulová. Momentálne je na svete niekoľko anti-cheatových programov, medzi ktoré patrí najmä VAC2, ESL-Wire (alebo aj Aequitas) a HlGuard. Na Slovensku a v Česku projekt forFAIRPLAY. Bohužiaľ každé z týchto riešení sa dá obísť.

VAC2 Anticheat je implementovaný v každom oficiálnom serveri tejto hry. Za týmto projektom stojí VALVE.
ESL-Wire Tento anticheat je ďalšou generáciou anticheatu na lige ESL. Prvou generáciou bol Aequitas. Tento anticheat sa považuje za najlepší anticheat na svete.
HlGuard Zastaraný, no stále hojne používaný anticheat. Vytvorila ho komunita a je to prvý anticheat vôbec.

Typické cheaty sú:
 MultiHack – obsahuje všetky nižšie uvedené cheaty.
 Wallhack (WH) – umožňuje hráčovi vidieť cez steny.
 Speedhack (SH) – dáva hráčovi niekoľkonásobne väčšiu rýchlosť. Často je rýchlosť taká veľká, že pripomína teleport.
 No recoil – odstraňuje fyziku zbrane, čo hráčovi umožňuje strieľať pozdĺž osi x bez spätného nárazu.
 No spread – odstraňuje fyziku zbrane, čo hráčovi umožňuje strieľať pozdĺž osi y bez spätného nárazu.
 AimBot (AB) – automaticky zameriava nepriateľov
 ESP – ukazuje informácie o hráčoch (meno, počet životov, vzdialenosť atď.)
 Barrel hack – umožňuje vidieť, kde sa pozerá nepriateľ.
 Anti-flash a Anti-smoke – odstraňujú efekty spôsobené flashbangom a dymovým granátom.

 Bugy v hre 
Tieto činnosti uľahčia hru a obyčajne nie sú zakázané (na rozdiel od cheatov).
 Begrip jump – Tento bug sa objavil okolo rokov 2006/07. Je pomenovaný podľa tímu, ktorý ho prvý kráť použil na profesionálnej scéne, tím Begrip ho opakovane používal v zápase proti SK-Gaming. Po zápase (Begrip vyhral tesným rozdielom 16:14) sa spustili protesty. Následne bol tento bug zakázaný na všetkých ligách a súťažiach. Zákaz ale platil len na tzv. wheel begrip (begrip za použitia kolieska na myši), a nie na "obyčajný" begrip jump, ktorý sa praktizoval len pomocou klávesu. Pre veľmi ťažké odhalenie toho, či hráč používa tento bug pomocou klávesu alebo pomocou kolieska, väčšina líg to nekontroluje až na svetlú výnimku ktorou je ESL. Tam je tento bug zakázaný pri používaní kolieska na myši. Tento bug sa dá použiť tak, že sa bude neustále (pri behu dopredu) stláčať kláves, na ktorom je nabindované čupnutie (+DUCK). Následkom tohoto bugu je vynechanie zvuku každého 3 kroku a najmä ťažšie podmienky na zameranie súperom.
 Bunny Hop (bhop) - Tento bug je v CSku od začiatku, pretože engine hry ho nevie obmedziť. Ide o skákanie z jednej strany na druhú pod určitým uhlom, pri čom si hráč zvyšuje rýchlosť a aj dĺžku doskoku. 
 Edge bug – v skratke je to chyba, ktorá nespôsobí žiadne zranenia len keď dopadnete na hranu nejakého predmetu (napr. krabice). Na rozdiel od Jump bugu je výhodnejší pád z väčšej výšky, aby sa hráč mohol dôkladne nasmerovať presne na hranu predmetu.
Jump bug - výsledkom je pád z veľkej výšky bez zranení a nutnosti padnúť na hranu. Tento bug vyžaduje stabilné FPS. Pravdepodobnosť úspešnosti sa znižuje s rastúcou výškou, čo je presný opak edge bugu.
 Bugy v mapách – Je ich nespočetné množstvo. Od chodenia po textúre, pozerania pod stenu, výskok cez strop až po možnosť hádzania granátov, ktoré majú efekt aj na hráčov, na ktorých by ich efekt platiť nemal. Súťažné mapy sú týchto bugov zbavené. Taktiež sú tieto bugy zakázané v súťažnom hraní.
 Long jump alebo multi-strafe jump – je technika skoku v CS používaná na prekonanie extrémnych vzdialeností.
 Spawn Jump tento bug je pomenovaný po najznámejšom hráčovi sveta, no ten ho nevymyslel. Ide o skok, ktorý zväčší presnosť AWP pri dopade. Stačí pri každom doskoku držať šípku dozadu.

 Bindy 
Bind je skratka v hre. Uľahčuje hru, je často používaná a povolená (až na niekoľko málo výnimiek). Zapisuje sa do súboru config.cfg. Konfigurácia bindov je uložená pre Non-steam verziu v súbore ..\Valve\cstrike\config.cfg alebo pre Steam verziu v súbore C:\Program Files (x86)\Steam\SteamApps\common\Half-Life\cstrike\config.cfg.
Pri bindovaní sa na jeden kláves môže priradiť viacero opakujúcich sa činností, napríklad nakupovanie rovnakého vybavenia, posielanie hromadných textových správ a podobne. Nákupné bindy sú však najčastejšie.

 Tím 
Tím je skupina hráčov, ktorá spolu hrá organizovane, väčšinou má aj vlastné taktiky, vlastný server a keď ide o tím s lepšími hráčmi. Existujú ligy, ktorých sa tímy zúčastňujú a hrajú proti ostatným tímom súťažne, podľa presne určených pravidiel.

Pozície v tíme
 MA – Manažér (z anglického slova MAnager)
 CL – Líder klanu, vedúci (z anglického Clan Leader)
 TL – Líder taktík (z anglického Tactic Leader)
 WA – Hráč, ktorý začína boj (z angického War Arranger)
 CR – Zakladateľ klanu (z anglického Clan Creator), nemusí ísť o hráča ale o manažéra
 PL – Hráč (Player)

 Ligy a turnaje 
Čo sa týka súťažného hrania, Counter-Strike patrí medzi 3 celkovo najpodporovanejšie hry v súťažnom hraní (spolu s Starcraftom a Warcraftom). A ako iné športy majú svoje zázemie, komunitu a súťaže, takisto aj Counter-Strike má svoje ligy a turnaje. V súčasnosti sa profesionálne ligy nehrávajú, iba malé ligy na lokálnych herných portáloch. Profesionálne turnaje sa presunuli na pokračovanie Counter Strike Global Offensive.

 Electronic Sports League 
S viac ako miliónomESL statistics, aktívnych hráčov je to naj hranejšia liga v Európe (a tým pádom aj vo svete). Organizuje najväčšie turnaje a pravidlá tejto ligy sú vzorom pre pravidlá ostatných líg.

Táto liga bola založená v roku 2000 v Nemecku. Už v roku 2001 prešla pod správu Turtle Entertainment. Táto spoločnosť vznikla vlastne vďaka ESL. Momentálne je to najväčšia spoločnosť vo svete, ktorá sa zaoberá elektronickým športom.

ESL má aj svoju slovenskú a českú sekciu, ktorá sa opäť spojila po niekoľko ročnom rozdelení v roku 2011.

 Súťaže pod záštitou ESL 
(Len tie ktorých súčasťou je Counter-Strike)
 ASUS European Nations Cup – ide o majstrovstvá Európy reprezentačných tímov
 Intel Extreme Masters – Majstrovstvá sveta tímov
 ESL Pro Series – Majstrovstvá určitej krajiny (napr. ESL Pro Series Germany)
 ESL Amateur Series – Druhá liga, vstupenka do ESL Pro Series

 DreamHack 
Na tejto LAN párty sa stretávajú hráči z celého sveta aby si spoločne zahrali rôzne hry. Dvakrát ročne (zimné a letné obdobie) sa vo Švédskom Jönköpingu koná táto párty, vo výstavisku Elmia.
Je to najväčší LAN turnaj na svete, zapísaný v Guinnessovej knihe rekordovGuinness World Record – Largest Lan party Okrem hier, sú tam aj výstavy rôznych organizácií (napríklad Švédskej armády, pionierov a iných). Tak tiež sa tu stretávajú výrobcovia počítačových komponentov a programov. Napríklad Razer, MSI, ESET, Blizzard Entertainment a iní.

 Electronic Sports World Cup 
Tento významný turnaj vznikol v roku 2003, založila ho francúzska spoločnosť Ligarena, ktorá pred tým usporadúvala Lan turnaje vo Francúzsku. V roku 2005 sa spoločnosť Ligarena zmenila na Games-Services a v roku 2009 licenciu na ESWC odkúpila spoločnosť Games-Solution. Slovensko je na 16. mieste (2011) v hodnotení krajín vďaka dvom medailám z tohoto podujatia, zásluhou hráčov TrackManie, Erikom 'hakkiJunior' Leštachom a Marekom 'tween' Pacherom.

Celková suma, ktorá bola udelená víťazom ESWC od roku 2003 do roku 2010 predstavovala 1 721 000 €.

 World Cyber Games 
Často považovaný za najväčší turnaj v Counter-Strike. Označovaný tiež ako Olympiáda počítačových hier. Na rozdiel od Olympiády sa tento turnaj koná každoročne v rôznych krajinách sveta okrem prvých 4 ročníkov, ktoré sa konali v Južnej Kórei. Vznikol v roku 2000 a prvýkrát sa uskutočnil v roku 2001, Slovensko sa zúčastnilo tohoto podujatia prvýkrát v roku 2002, od vtedy sa Slovensko účastní každoročne (2010), okrem roku 2011. Slovensko je v svetovom rebríčku na 44. mieste. No môžeme očakávať v budúcom roku, že sa Slovensko posunie v rebríčku vyššie, najmä pre tretie mesto (2011) v hre FIFA, ktoré vybojoval Micha "bl4ck_p01nt" Polivka. Slovenská a Česká kvalifikácia na World Cyber Games je pod záštitou českej ligy PLAYzone a tým pádom sú tieto dve kvalifikácie spojené pre Slovenských aj Českých hráčov. V roku 2011 nebol prvý kráť vyslaný reprezentačný tím, pre chybu partnera, Samsungu.PLAYzone, oznam o zrušení výpravy na WCG. Jedine hry Counter-Strike a FIFA sú každoročne od začiatku tohoto podujatia na zozname podporovaných hier.WCG official – Games , štatistiky hier.

Celkovo si hráči od roku 2001 do roku 2010 rozdelili viac ako 4 milióny dolárov.

 ClanBase 
Táto liga, aj keď je už zastaraná a viac menej neaktívna, no stále zohráva svoju úlohu v Counter-Strike komunite, najmä pre majstrovstvá Európy (ktoré sa konajú online, na rozdiel od ASUS European Nations Cup), ClanBase Nations Cup. V roku 2012 sa bude konať už XV. ročník týchto majstrovstiev a ako každý rok sa ho zúčastní aj slovenská reprezentácia.

 Cyberathlete Professional League (CPL) 
Táto liga vznikla už 27. júna 1997 (čo z nej robí najstaršiu ligu v elektronickom športe na svet) v Dallase, USA. Založil ju Angel Munoz. Prvé turnaje sa konali v hre Quake, a až v roku 2000 pribudol Counter-Strike. Od roku sa tento turnaj konal každoročne až do roku 2007. Tohoto turnaja sa mohli zúčastniť len osoby staršie ako 17 rokov.

V roku 2008 zakladateľ CPL Angel Munoz oznámil akvizíciu s finančnou skupinou z Abú Dabí, Spojené arabské emiráty."Investment Group Acquires CPL" . A 23. augusta 2010 spoločnosť NewWorld, táto nová materská spoločnosť CPL, oznámila, že dvojročná akvizícia prebehla úspešne. Momentálne celý herný svet čaká, kedy a či vôbec sa obnoví tento legendárny turnaj.

 Referencie 

 Externé odkazy 
 Counter-Strike Oficiálny web
 http://half-life.sk - Slovenská Fanstránka

Kategória:Valve Corporation

Kategória:Akčné počítačové hry a videohry
Kategória:Hry pre Xbox
Kategória:First-person shooter
Kategória:Hry pre Windows